{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":15,"n_cols":6,"rows_kept":15,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću o ključnim elementima Poziva na dodjelu bespovratnih sredstava „Obnova zgrada javnog sektora oštećenih u potresu“"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"ZAGREBAČKI HOLDING, DRUŠTVO S OGRANIČENOM ODGOVORNOŠĆU ZA ODRŽAVANJE ČISTOĆE, PUTNIČKA AGENCIJA, ŠPORT, UPRAVLJANJE OBJEKTIMA I POSLOVANJE NEKRETNINAMA","1OPĆE INFORMACIJE,\n1.2Predmet, svrha i pokazatelji Poziva","Poštovani,\nmolimo da pod prihvatljive djelatnosti u ovom Pozivu navedete i djelatnosti usluge autobusnih kolodvora kao i pružanje kolodvorskih usluga.","Nije prihvaćen","Poziv se provodi sukladno Programu energetske obnove zgrada javnog sektora za razdoblje do 2030. godine (Odluka o donošenju Programa energetske obnove zgrada javnog sektora za razdoblje do 2030. godine, \"Narodne novine\" broj 41/22). Društvene djelatnosti koje su navedene u Programu su prenesene u Poziv."]
[2,"NADA KLJUČEC","1OPĆE INFORMACIJE,\n1.2Predmet, svrha i pokazatelji Poziva","Vezano za Predmet projektnog prijedloga za zgrade koje su oštećene u potresu:  Nije jasno jesu li kandidati za prijavu na ovaj poziv zgrade na kojima je provedena konstrukcijska obnova (razina 3) , ali  su u roh bau stanju,  odnosno, potrebno je izvesti ostale radove cjelovite obnove?","Nije prihvaćen","Predmet ovog Poziva je obnova zgrada javnog sektora koje su oštećene tijekom potresa iz 2020. godine i nisu provele obnovu od potresa. To je ujedno i 2. sektorski specifični kriterij prihvatljivosti iz naslova 3.2, koji glasi kako predmet projektnog prijedloga mora biti ETC koji ima oštećenja uzrokovana potresom."]
[3,"ZAGREBAČKI HOLDING, DRUŠTVO S OGRANIČENOM ODGOVORNOŠĆU ZA ODRŽAVANJE ČISTOĆE, PUTNIČKA AGENCIJA, ŠPORT, UPRAVLJANJE OBJEKTIMA I POSLOVANJE NEKRETNINAMA","1OPĆE INFORMACIJE,\n1.2Predmet, svrha i pokazatelji Poziva","Poštovani,\npredlaže se da sve  odredbe Poziva budu nadopunjene na način:\n- da prihvatljiv prijavitelj bude i trgovačko društvo u 100% vlasništvu jedinice lokalne ili područne (regionalne) samouprave, \n- da se kod definicije zgrade javnog sektora (točka 1.2.),  doda i da su zgrade javnog sektora i one zgrade koje su u vlasništvu trgovačkog društva, a koje trgovačko društvo je u vlasništvu jedinice lokalne ili područne (regionalne) samouprave,\n- da u prihvatljive djelatnosti uđu sve komunalne i uslužne komunalne djelatnosti koje tvrtke u vlasništvu JLS-a obavljaju sukladno Zakonu o komunalnom gospodarstvu (poput djelatnosti groblja, tržnica, itd.) kao i djelatnosti koje se odnose na javne usluge.","Nije prihvaćen","Pozivom je predviđen širok krug prihvatljivih prijavitelja. S obzirom na ograničena raspoloživa sredstva i činjenicu da se u okviru Poziva ne dodjeljuju državne potpore ni potpore malih vrijednosti (de minimis) ograničili smo prihvatljivost prijavitelja i vlasništvo zgrade na javni sektor koji po pravnom obliku nije trgovačko društvo.\nPoziv se provodi sukladno Programu energetske obnove zgrada javnog sektora za razdoblje do 2030. godine (Odluka o donošenju Programa energetske obnove zgrada javnog sektora za razdoblje do 2030. godine, \"Narodne novine\" broj 41/22). Društvene djelatnosti koje su navedene u Programu su prenesene u Poziv."]
[4,"FILIP VUSIĆ","1OPĆE INFORMACIJE,\n1.2Predmet, svrha i pokazatelji Poziva","Poštovani,\nMolim izmjene obuhvata područja gdje će te uz Grad Zagreb, Krapinsko-zagorsku županiju, Zagrebačku županiju, Sisačko-moslavačku županiju i Karlovačku županiju prihvatiti i obnovu zgrada sa područja Bjelovarsko-bilogorske županije,  a sve sukladno odluci o načinu raspodjele bespovratnih financijskih sredstava iz fonda solidarnosti Europske unije za financiranje sanacije štete od potresa NN(127/2021). Područje Bjelovarsko-bilogorske županije je također pretrpjelo posljedice potresa s epicentrom na području Sisačko-moslavačke županije počevši od 28. prosinca 2020. godine te još uvijek postoje zgrade javnog sektora koje zahtijevaju sanaciju.","Prihvaćen","Obuhvat je definiran sukladno Zakonu o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije. Nastavno na komentar, područje Bjelovarsko-bilogorske županije uvrstit će se u geografski obuhvat."]
[5,"CHRISTINA GORIČKI HORVAT","1OPĆE INFORMACIJE,\n1.2Predmet, svrha i pokazatelji Poziva","Poštovani,\nmolimo pojašnjenje smatra li se glazbeno edukacijski centar prihvatljivom društvenom djelatnošću u okviru Poziva.\nOva djelatnost kombinira obrazovanje i kulturnu djelatnost, no nije izričito navedena u popisu društvenih djelatnosti u poglavlju 1.2 Uputa. Molimo potvrdu može li se svrstati pod:\n– kulturne djelatnosti (glazba kao kulturna i umjetnička djelatnost), ili\n– obrazovne djelatnosti (neformalno i formalno glazbeno obrazovanje).\nPredlažemo proširenje ili preciziranje popisa prihvatljivih društvenih djelatnosti kako bi se obuhvatili glazbeni edukacijski centri kao javne kulturno‑obrazovne ustanove namijenjene neformalnom obrazovanju djece i odraslih.","Nije prihvaćen","Društvene djelatnosti su definirane prema Programu energetske obnove zgrada javnog sektora za razdoblje do 2030. godine (Odluka o donošenju Programa energetske obnove zgrada javnog sektora za razdoblje do 2030. godine, \"Narodne novine\" broj 41/22).\nObavljanje navedenih djelatnosti je propisano posebnim zakonima pa tako i onih koje se odnose na odgoj, obrazovanje i kulturne djelatnosti (kazališna, audiovizualna, knjižnična, arhivska i muzejska). Pozivom će biti propisano na koji način se dokazuje obavljanje društvenih djelatnosti."]
[6,"CHRISTINA GORIČKI HORVAT","1OPĆE INFORMACIJE,\n1.2Predmet, svrha i pokazatelji Poziva","Poštovani,\nmolimo pojašnjenje je li u okviru Poziva prihvatljivo provesti prenamjenu zgrade iz jedne društvene djelatnosti u drugu (npr. iz obrazovne u kulturnu djelatnost, iz kulturne u socijalnu skrb i sl.), pod uvjetom da nova namjena pripada kategorijama društvenih djelatnosti navedenima u Uputama.\nTakođer molimo pojašnjenje dokazuje li se nova namjena isključivo kroz projekt obnove i/ili statut/akt osnivanja korisnika te postoje li dodatna ograničenja vezano uz promjenu vrste društvene djelatnosti.","Primljeno na znanje","Predmet ovog Poziva je obnova zgrada javnog sektora koje su oštećene tijekom potresa iz 2020. godine i nisu provele obnovu od potresa. U okviru Poziva može biti sufinancirana izrada projektne dokumentacije, radovi obnove, stručni i projektantski nadzor, usluge koordinatora zaštite na radu, upravljanje projektom i administracija te vidljivost. Prenamjena zgrade ne može biti sufinancirana niti je predmet Poziva."]
[7,"CHRISTINA GORIČKI HORVAT","1OPĆE INFORMACIJE,\n1.2Predmet, svrha i pokazatelji Poziva","Poštovani,\ns obzirom da se u Tablici 1 Uputa te u poglavlju 1.2 navodi da se društvena djelatnost mora obavljati na najmanje 80% ukupne korisne površine zgrade u trenutku prijave, molimo pojašnjenje kako se ovaj uvjet tumači u slučaju zgrada koje su oštećene u potresu i trenutačno se ne koriste zbog razine oštećenja.\nTakve zgrade objektivno ne mogu obavljati društvenu djelatnost do provedbe obnove. Budući da je Poziv namijenjen upravo obnovi potresno oštećenih zgrada, molimo potvrdu može li se uvjet od 80% tumačiti prema namjeni zgrade prije potresa i/ili prema planiranoj namjeni nakon obnove, budući da se korištenje u trenutku prijave ne može ostvariti.\nPredlažemo izmjenu odredbe na način da glasi: „zgrada namijenjena obavljanju društvenih djelatnosti na najmanje 80% korisne površine“, kako bi se obuhvatile zgrade koje zbog oštećenja nisu u uporabi, ali su prema aktu o građenju i stvarnoj funkciji zgrade namijenjene društvenoj djelatnosti.","Primljeno na znanje","U trenutku prijave bitno je da je zgrada postojeća, da se koristi za obavljanje društvene djelatnosti na najmanje 80% ukupne korisne površine, da je u vlasništvu javnog sektora i da udovoljava svim ostalim kriterijima Poziva. Za zgrade koje se ne mogu koristiti zbog oštećenja od potresa, promatra se način korištenja zgrade do nastanka oštećenja od potresa."]
[8,"DARKO MARKOVIĆ","1OPĆE INFORMACIJE,\n1.2Predmet, svrha i pokazatelji Poziva","Poštovani, predlažemo da se Poziv na dodjelu bespovratnih sredstava „Obnova zgrada javnog sektora oštećenih u potresu“ proširi i na područje Varaždinske županije, s obzirom na činjenicu da je Vlada Republike Hrvatske Odlukom od 24. studenoga 2021. godine (NN 127/21) omogućila korištenje sredstava Fonda solidarnosti Europske unije za sanaciju šteta od potresa i na njezinom području, što znači da je Varaždinska županija imala oštećenja od potresa. Na terenu je to itekako vidljivo te je nužno obnoviti dio javnih objekata koji su upravo bili pogođeni ovom prirodnom nepogodom.","Prihvaćen","Obuhvat je definiran sukladno Zakonu o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije. Nastavno na komentar, područje Varaždinske županije uvrstit će se u geografski obuhvat."]
[9,"MAGDALENA HATLAK","1OPĆE INFORMACIJE,\n1.2Predmet, svrha i pokazatelji Poziva","Poštovani, budući da je Poziv na dodjelu bespovratnih sredstava „Obnova zgrada javnog sektora oštećenih u potresu“ teritorijalno ograničen na određene županije, ovim putem molimo dodatno pojašnjenje u vezi s obuhvatom prihvatljivih područja.\nNaime, napominjemo da je Vlada Republike Hrvatske Odlukom od 24. studenoga 2021. godine (NN 127/21) omogućila korištenje sredstava Fonda solidarnosti Europske unije za sanaciju šteta od potresa i na području Varaždinske županije, kao i drugih županija izvan epicentralnih područja. Time je službeno priznato postojanje potresnih oštećenja i potreba za obnovom javnih zgrada i na tim područjima.\nU tom kontekstu ističemo da su i na području Varaždinske županije pojedine zgrade javnog sektora već bile obuhvaćene obnovom financiranom iz Fonda solidarnosti, temeljem navedene odluke Vlade RH.\nDodatno napominjemo da zgrada javnog sektora za koju se planira obnova trenutno nije prihvatljiva za prijavu na važeće pozive za energetsku obnovu zgrada, budući da je nakon potresa provedena samo osnovna sanacija kojom je zgrada vraćena u prvobitno stanje, no ne u skladu s važećim tehničkim propisima, te joj je stoga potrebno dodatno ojačanje i cjelovita obnova kako bi ispunila standarde sigurnosti i dugoročne održivosti. Slijedom navedenog, predmetna zgrada se u ovom trenutku ne može prijaviti ni na jedan postojeći program sufinanciranja, unatoč stvarnoj potrebi za daljnjom obnovom.\nS obzirom na navedeno, a uzimajući u obzir da je cilj ovog Poziva cjelovita, dugoročna i održiva obnova zgrada javnog sektora u skladu s načelom Build Back Better, ljubazno molimo pojašnjenje:\n• razmatra li se mogućnost proširenja teritorijalnog obuhvata Poziva i na županije koje su obuhvaćene Odlukom Vlade RH (NN 127/21), uključujući Varaždinsku županiju?\nSmatramo da bi razmatranje navedenih mogućnosti doprinijelo jednakom postupanju prema zgradama javnog sektora koje su pretrpjele potresna oštećenja, neovisno o njihovoj teritorijalnoj pripadnosti, te bi bilo u skladu s ciljevima ovog Poziva i dosadašnjim odlukama Vlade Republike Hrvatske.","Prihvaćen","Obuhvat je definiran sukladno Zakonu o obnovi zgrada oštećenih potresom na području Grada Zagreba, Krapinsko-zagorske županije, Zagrebačke županije, Sisačko-moslavačke županije i Karlovačke županije. Nastavno na komentar, područje Varaždinske županije uvrstit će se u geografski obuhvat."]
[10,"ZAGREBAČKI HOLDING, DRUŠTVO S OGRANIČENOM ODGOVORNOŠĆU ZA ODRŽAVANJE ČISTOĆE, PUTNIČKA AGENCIJA, ŠPORT, UPRAVLJANJE OBJEKTIMA I POSLOVANJE NEKRETNINAMA","2PRIHVATLJIVOST PRIJAVITELJA I KRITERIJI ISKLJUČENJA,\n2.1Prihvatljivost prijavitelja","Poštovani,\nMolimo da se kod definiranja prihvatljivosti prijavitelja (točka 2.1), dodaju i trgovačka društva u vlasništvu jedinice lokalne ili područne (regionalne) samouprave koja su vlasnici ili suvlasnici zgrade javnog sektora koja je predmet projekta u kojima prihvatljivi prijavitelji obavljaju društvene djelatnosti, te javne i komunalne djelatnosti.","Nije prihvaćen","Pozivom je predviđen širok krug prihvatljivih prijavitelja. S obzirom na ograničena raspoloživa sredstva i činjenicu da se u okviru Poziva ne dodjeljuju državne potpore ni potpore malih vrijednosti (de minimis) ograničili smo prihvatljivost prijavitelja i vlasništvo zgrade na javni sektor koji po pravnom obliku nije trgovačko društvo.\nPoziv se provodi sukladno Programu energetske obnove zgrada javnog sektora za razdoblje do 2030. godine (Odluka o donošenju Programa energetske obnove zgrada javnog sektora za razdoblje do 2030. godine, \"Narodne novine\" broj 41/22). Društvene djelatnosti koje su navedene u Programu su prenesene u Poziv."]
[11,"ZAGREBAČKI HOLDING, DRUŠTVO S OGRANIČENOM ODGOVORNOŠĆU ZA ODRŽAVANJE ČISTOĆE, PUTNIČKA AGENCIJA, ŠPORT, UPRAVLJANJE OBJEKTIMA I POSLOVANJE NEKRETNINAMA","2PRIHVATLJIVOST PRIJAVITELJA I KRITERIJI ISKLJUČENJA,\n2.2Isključenje prijavitelja iz postupka dodjele","Poštovani, \nmolimo da kod dokazivanja pravne osobnosti prijavitelja i sjedišta u RH točka 2.2. alineja 3. bude nadopunjena na način da za javne ustanove/ustanove/ trgovačka društva u vlasništvu jedinice lokalne ili područne (regionalne) samouprave dokaz bude izvadak iz sudskog registra,","Nije prihvaćen","Sukladno naslovu 2.2 pravna osobnost prijavitelja i sjedište u RH za javne ustanove/ustanove dokazuje se uvidom u izvadak iz sudskog registra.\nU odnosu na trgovačka društva kao prihvatljive prijavitelje, Pozivom je predviđen širok krug prihvatljivih prijavitelja. S obzirom na ograničena raspoloživa sredstva i činjenicu da se u okviru Poziva ne dodjeljuju državne potpore ni potpore malih vrijednosti (de minimis) ograničili smo prihvatljivost prijavitelja i vlasništvo zgrade na javni sektor koji po pravnom obliku nije trgovačko društvo."]
[12,"NADA KLJUČEC","2PRIHVATLJIVOST PRIJAVITELJA I KRITERIJI ISKLJUČENJA,\n2.3Broj projektnih prijedloga","Vezano za broj projektnih prijedloga: Mogu li zasebni projektni prijedlozi biti različiti dijelovi istog kompleksa, koji su u različitim fazama obnove?","Nije prihvaćen","Prijavitelj na predmetni Poziv može podnijeti više projektnih prijedloga, ali za različite energetsko funkcionalne cjeline.\nPredmet projektnog prijedloga odnosi se na energetsku funkcionalnu cjelinu odnosno energetsko troškovni centar (u daljnjem tekstu: ETC) za koju je moguće mjeriti pripadajuću potrošnju energije i vode te parametre koji utječu na potrošnju, a sukladno Metodologiji provođenja energetskog pregleda zgrada. Predmet projektnog prijedloga može biti već formiran ETC ili ETC čije formiranje je predviđeno projektnim prijedlogom uvođenjem zasebnog mjerenja energenata i vode daljinskim mjerenjem spojenim na Nacionalni informacijski sustav za gospodarenje energijom. Ukoliko ispuni gornje uvjete, ETC može biti cjelovita zgrada, dio cjelovite zgrade, kompleks zgrada ili dio kompleksa zgrada."]